Paspoort Hulandes

E paspoort Hulandes (Nederlands paspoort) ta un documento oficial di identidad, otorga na ciudadanonan di Reino Hulandes pa motibo di biahe internacional. Den Reino Hulandes tin solamente un categoria di ciudadano (Nederlandse (Hulandes), NLD), pues pa tur cuater pais den Reino, Hulanda, Aruba, Corsou y Sint Maarten, e paspoort Hulandes ta mescos. Pa mas cu un decada, ciudadanonan Hulandes por drenta sin of cu visa na yegada den mas cu 170 pais, haciendo e paspoort Hulandes un di e mas poderoso segun ranking internacional.Global Passport Power Rank 2025, passportindex.org

E paspoort ta sirbi tambe como un medio di identificacion manera ta rekeri pa ley Hulandes for di 1 di yanüari 2005 pa tur persona riba diescuater aña di edad.Identificatieplicht, regering.nl Paspoort Hulandes ta valido pa un periodo di dies aña for di fecha di emision. E paspoort ta cumpli cu e regulacionnan di Union Europeo, manera stipula den Regulacion di Conseho di UE 2252/2004. Ministerie van Binnenlandse Zaken en Koninkrijksrelaties, Reisdocumenten, minbzk.nl Desde 26 di augustus 2006 tur paspoort ta wordo emiti como un paspoort biometrico cu un chip RFID fini, cu ta hinca den un di e paginanan.Paspoortinformatie Nederland Travel documents E chip wireless aki ta contene, entre otro, tur e informacion cu ta wordo mustra riba e pagina di e titular, suplementa cu informacion adicional (no-visibel). E Ley di Paspoort ta un ley di Reino (Rijkswet), cu ta regula e paspoort Hulandes, e cedula (Hulandes), y e otorgamento di documentonan di biahe pa ciudadanonan cu no ta Hulandes. 

Tur ciudadano Hulandes tambe ta ciudadano di Union Europeo. E nacionalidad ta permiti derechonan liber di traficacion y residencia den cualke di e estadonan di e Union Europeo, Area Economico Europeo, y Suisa. Den paisnan di Union Europeo, e cedula Hulandes por reemplasa e paspoort.

Contrario na Hulanda, na Aruba, Corsou, y Sint Maarten e paspoort ta wordo di stempel na yegada y salida. Actualmente ta wordo evalua pa introduci na e islanan di Caribe Hulandes e uzo di cedula local pa biahamento entre e islanan.Dowers: Aruba ainda ta evalua uso di cedula pa biaha entre islanan di Caribe Hulandes, NoticiaCla (17 di juni 2025) thumb|right|200px|Muestra di un paspoort Hulandes emiti na 2014

 Datonan den paspoort 
Articulo 3 di e Ley di Paspoort ta regla e informacion cu un paspoort ta contene:
 fam di e titular
 nomber(nan) di e titular
 potret di paspoort
 genero
 altura
 fecha y luga di nacemento
 un firma
 un number di identificacion personal (na Hulanda, e number di registracion na censo)
 luga, fecha y nomber di e autoridad cu a emiti e paspoort (alcalde of gobernador)

Tradicionalmente, paspoort tin caracteristicanan di seguridad cu ta haci falsificacion mas dificil: seyo multicolor, papel special y un marka di awa.

 Historia 
E prome regulacion di paspoort na Hulanda a wordo introduci na 1813, poco despues cu e pais a recobra su independencia for di e Prome Imperio Frances den e bataya di Arnhem (1813). Di 1985 p'awe, e Rijkswet op het Nederlanderschap ta regla ken ta haya nacionalidad Hulandes, bou di ki condicionnan, y kon por perde. E ley a reemplasá e ley anterior di 1892.

Kategoria:Reino Hulandes